TECHNINĖ SPECIFIKACIJA 
VANDENS GRĘŽINIO PROJEKTAVIMAS IR ĮRENGIMAS 

	I. Bendri duomenys:

	1. 
	Užsakovo pavadinimas, adresas, kontaktinis asmuo
	Viešoji įstaiga Kėdainių ligoninė, Budrio g. 5, Kėdainiai
Ūkio skyriaus vedėjas Mindaugas Mačiulaitis, 
tel. +370 68651780.

	2. 
	Objektas
	Naujo vandens gręžinio įrengimas Kėdainių ligoninės teritorijoje.

	3. 
	Objekto apibūdinimas, esama padėtis
	Viešosios įstaigos Kėdainių ligoninės teritorijoje, greta pastato Nr. 17D4p įrengiamas naujas vandens gręžinys su reikiama vandens tiekimo įranga ir jo filtravimu.
Požeminio vandens gavybos gręžinių gręžimo būdas, technologija ir gręžinio konstrukcija parenkami atsižvelgiant į geologines-hidrogeologines sąlygas, planuojamą požeminio vandens naudojimo paskirtį ir gylį.

	       II.         Perkami darbai:

	4. 
	Gręžinio įrengimas -1 vnt.


	4.1. Rangovas parengia požeminio vandens gavybos gręžinio projektą ir užtikrina jo suderinimą, taip pat gauna savivaldybės administracijos ir kitų kompetentingų institucijų išduodamus privalomus pritarimus, leidimus bei suderinimus Lietuvos Respublikos žemės gelmių įstatymo, požeminio vandens gręžinių projektavimą ir įrengimą reglamentuojančių teisės aktų bei šios techninės specifikacijos nustatyta tvarka.
4.2. Planuojama gręžinio vieta (1 priedas) ir planuojama įrenginių vieta pastato rūsio patalpose, kur bus montuojami vandens valymo/gerinimo filtrų sistema ir siurblio valdymo įranga pažymėta 3 priede. 
4.3. Rangovas turi:
4.3.1. išanalizuoti artimiausių gręžinių, vandeningųjų horizontų, gylių, debitų ir vandens kokybės duomenis;
4.3.2. planuojamo gręžinio vietą pagrįsti pagal tikslinį vandeningąjį horizontą, numatomą gylį ir debitą;
4.3.3. įrengti gręžinį iki tinkamo vandeningojo horizonto;
4.3.4. galutinį gylį nustatyti pagal faktines hidrogeologines sąlygas.
4.4. Gręžinio diametras - reikiamą diametrą parenka Rangovas.
4.5. Gręžinio numatomas eksploatacinis debitas ne mažiau kaip 10 ir ne daugiau 12 m3/h.
4.6. Vandens slėgis ne mažiau kaip 2 bar.
4.7. Išgręžus gręžinį, Rangovas paima mėginius ir atlieka akredituotos laboratorijos gręžinio vandens kokybės tyrimus, reikalingus vandens gerinimo įrangai parinkti bei pateikia išplėstinį vandens tyrimo protokolą.
4.8. Rangovas atlieka geodezinius gręžinio situacijos matavimus.
4.9. Rangovas pasirūpina gręžinio paso gavimu.
4.10. Rangovas pasirūpina aprobavimo paraiškos gavimu.
4.11. Įrengęs gręžinį, Rangovas teisės aktų nustatyta tvarka turi pateikti Lietuvos geologijos tarnybai visus gręžinio įregistravimui reikalingus duomenis ir dokumentus, įregistruoti gręžinį Žemės gelmių registre ir perduoti Užsakovui išduotą gręžinio pasą.

	5.
	Statybos darbai
	5.1. Įrengti lauko vandentiekio tinklus nuo gręžinio iki Ligoninės rūsyje numatytos prijungimo vietos, neprijungiant prie esamo vandentiekio. 
5.2. Atstumas (numatomas) tarp gręžinio ir rūsio patalpos yra 55-60 m (2 priedas).
5.3. Pagal laboratorinių tyrimų rezultatus parinkti, pristatyti ir sumontuoti gręžinio vandens valymo / gerinimo filtrų sistemą gręžinio vandens mazgo patalpoje. Filtrų sistema turi būti pritaikyta ne mažesniam kaip 10 m³/h sistemos našumui ir užtikrinti, kad į ligoninės vidaus tinklą tiekiamas vanduo atitiktų taikomus geriamojo vandens kokybės reikalavimus. 
5.4. Rangovas įvertina numatomų įrenginių kiekį, jų gabaritus, išdėstymo bei eksploatavimo reikalavimus ir, atsižvelgdamas į tai, pateikia Užsakovui reikalavimus patalpos plotui bei parengia įrenginių išdėstymo planą, kuriame nurodo būtinų vandens trapų (-ų) įrengimo vietas. 
5.5. Vandens valymo sistemoje numatyti visus pagal faktinę vandens sudėtį reikalingus filtravimo ir gerinimo etapus bei įrangą, įskaitant, kai reikalinga, mechaninį filtravimą, geležies ir mangano šalinimą, vandens minkštinimą, amonio šalinimą, aktyvintos anglies filtravimą, dezinfekciją / UV įrangą, automatinius vožtuvus, praplovimo sistemą, reagentų talpas ir kitą pilnam veikimui būtiną įrangą.
5.6. Įrengti filtrų apvadą (bypass), uždarymo ir reguliavimo armatūrą, mėginių paėmimo vietas prieš ir po vandens gerinimo įrangos, slėgio matavimo vietas ir filtrų aptarnavimui reikalingus mazgus.
5.7. Numatyti ir įrengti vandens gerinimo įrangos praplovimo / regeneracijos nuotekų nuvedimą į tinkamą nuotekų sistemą, jei toks nuvedimas reikalingas pagal parinktą technologiją.
5.8. Pagal faktinius gręžinio duomenis parinkti ir sumontuoti giluminį siurblį, armatūrą, slėgio įrangą, apskaitą, automatiką ir apsaugas. Užtikrinti saugų gręžinio sistemos atskyrimą nuo viešojo vandentiekio ir apsaugą nuo atbulinio srauto.
5.9. Įrengti elektros maitinimo prievadą / prijungimo tašką gręžinio, siurblio, automatikos ir vandens gerinimo įrangai. Elektros dalyje numatyti visus kabelius, apsauginius aparatus, automatikos spintą, įžeminimą, valdymo ir signalizavimo elementus bei kitus saugiam eksploatavimui reikalingus komponentus. Prijungti siurblį, automatiką, vandens gerinimo / filtravimo įrangą ir kitą darbui būtiną įrangą prie Užsakovo į gręžinio vandens mazgo patalpą atvesto elektros įvado. Minėto įvado galią remiantis parengtu projektu nurodo Rangovas, o Užsakovas savo lėšomis įrengia elektros įvadą.
5.10. Išvežti susidariusį perteklinį gruntą.
5.11. Sutvarkyti ir išlyginti gręžinio įrengimo aikštelės gruntą, atkurti veją.
5.12. Sumontavus filtrus,  atlikti sistemos paleidimą, sureguliavimą, praplovimą ir pakartotinius akredituotos laboratorijos vandens tyrimus, patvirtinančius galutinę tiekiamo vandens kokybę.



PRIDEDAMA:
1 priedas. Planuojama vandens gręžinio vieta, 1 lapas.
2 priedas. Vandens gręžinio vieta topo nuotraukoje (numatoma),1 lapas.
3 priedas. Gręžinio vandens mazgo patalpa pastato Nr. 17D4p rūsyje, 1 lapas.
_______________
